07/01/2013 | Administración LocalMunicipal
Noia
Tesourería - Recadación
Notificación edictal de embargo de bens inmobles

EDICTO DE CITACIÓN PARA A NOTIFICACIÓN DE EMBARGO DE BENS INMOBLES Edicto de citación para a notificación, mediante comparecencia, de dilixencia de embargo de bens inmobles a diversos deudores. D. Xaime López García, xefe do Departamento de Recadación do Concello de Noia (A Coruña), FAI SABER: Que, unha vez que se intentou, sen resultado positivo, practicarse a notificación persoal as persoas debedoras que se relacionan, ou aos seus representantes, segundo o que establece o artigo 112 da Lei 58/2003, do 17 de decembro, xeral tributaria, por medio do presente escrito e de conformidade co que dispon a devandita norma, cítaselles para ser notificados, mediante comparecencia, duranto o prazo e no lugar que logo se especificará, da seguinte DILIXENCIA DE EMBARGO DE BENS INMOBLES, ditada no curso dos expedientes administrativos que lles afectan, iniciados por esta Recadación: Transcorrido o prazo de ingreso previsto no art.62.5 da Lei 58/2003, xeral tributaria (anter. art.108 do Regulamento xeral de recadación, R. D. 1684/1990), sen que se satisfixeran os créditos notificados de acordo co disposto no art.71 do Regulamento xeral de recadación, R. D. 939/2005 (antes, art.103 do Regulamento xeral de recadación, R. D. 1684/1990), en cumprimento da providencia/derradeiro aviso anterior o embargo de bens, notificada/o nas datas correspondentes pola/o que se ordena o embargo dos bens do debedor en cantidade suficiente para cubrir o descuberto mais a recarga de prema e custas de procedemento, decláranse embargados os bens inmobles cuxos datos se reflicten na dilixencia de embargo arriba indicada, existente no expediente de referencia, na porción correspondente á súa titularidade, ata cubrir o importe da débeda. Do citado embargo efectuarase anotación preventiva no Rexistro da Propiedade a favor do Concello de Noia, invocando como dereitos preferentes a existencia de “hipoteca legal tácita” e a “afección” do ben embargado ao pago da totalidade da débeda pendente, sexa cal fora o seu titular, se se tratase do imposto sobre bens inmobles, segundo dispon o art.64 do texto refundido da Lei reguladora das facendas locáis, aprobado por R. D. L.2/2004, do 5 de marzo. Notifíquese esta dilixencia ao obrigado ao pago e, no seu caso, ao terceiro titular, posuidor ou depositario dos bens se non se realizaron con eles as actuacións, así como ao cónxuxe do obrigado ao pago cando os bens embargados sexan gananciais ou se trate da vivenda habitual, aos condonos ou cotitulares e aos titulares de cargas posteriores á anotación de embargo e anteriores á nota marxinal de expedición da certificación de cargas. Requírase dos titulares dos bens ou dereitos a entrega dos tftulos de propiedade. Contra o acto que se transcribe, poderase interponer RECURSO DE REPOSICIÓN ante o Sr. tesoureiro municipal, no prazo dun mes, a contar dende o día seguinte ao da súa notificación, de conformidade co establecido nos arts.108 e 137 da Lei 7/1985, reguladodra das bases de réxime local, 235 da Lei xeral tributaria e 14 do texto refundido da Lei reguladora das facendas locais). Contra a desestimación expresa ou presunta do recurso de reposición poderá interporse recurso contencioso-administrativo ante os Xulgados do Contencioso-Administrativo desta provincia, no prazo de dous meses, contados desde o seguinte á notificación do acordo resolutorio do recurso de reposición, se é expreso, e se non o fose, de forma presunta no prazo de seis meses, a contar dende o día seguinte a aquel en que se entenda desestimado o referido recurso de reposición. Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legáis desde o día seguinte ao do vencemento do prazo. Lugar da comparecencia: Oficinas da Recadación Municipal do Concello de Noia (A Coruña), situadas na CASA DO CONCELLO, rúa Rosalía de Castro, 2. En horario de 8.00 a 16.00 horas, de luns a venres. Noia (A Coruña), a 27 de decembro de 2012. O xefe do Departamento de Recadación, Asdo.: Xaime López García